இலங்கை நாடாளுமன்றத்தின் பதவிக் காலம் 2020ம் ஆண்டு ஆகஸ்ட் வரை உள்ளது. ஆனால் 21 மாதங்களுக்கு முன்பாகவே அது கலைக்கப்பட்டுள்ளது. இந்நிலையில் அதிபர் சிறிசேனாவின் சட்ட ஆலோசகர் ஜெயம்பதி விக்ரமரத்னே அளித்துள்ள பேட்டியில், ‘‘இலங்கையில் மாற்றியமைக்கப்பட்ட 19வது அரசியல்சாசனப்படி, நான்கரை ஆண்டுகளுக்கு முன்பாக நாடாளுமன்றத்தை அதிபர் கலைத்தது செல்லாது. இதை எதிர்த்து ரணில் உச்ச நீதிமன்றத்துக்கு சென்றால், அதிபர் உத்தரவு ரத்தாகிவிடும். எனவே தேர்தல் அறிவிப்பை தேர்தல் ஆணையம் உடனே வாபஸ் பெற வேண்டும்’’ என கூறியுள்ளார். இதனால் இலங்கையில் மீண்டும் பெரும் அரசியல் குழப்பம் ஏற்பட்டுள்ளது.